Adjunkpresident meen partytjie vir Ace is sommer bog - Maroela Media
Die EFF het Mabuza Woensdagmiddag tydens 'n sitting van die Nasionale Raad van Provinsies gepeper met vrae oor hoe dit aanvaarbaar kan wees dat sulke bedrae uitgegee word op 'n afskeidsfunksie, terwyl die land soveel arm mense het en soveel ekonomiese probleme in die gesig staar.
Hiermee het Mabuza saamgestem. "Dit is korrek om hierdie kwessie op te haal. Ons moet hulpbronne korrek gebruik.
"Ek sal dit opneem. Daar was geen afskeidspartytjie vir my in Mpumalanga nie en ek oorleef heel goed. Ons sal diegene wat by hierdie planne betrokke is maar moet oortuig om die geld korrek aan te wend," het Mabuza gesê.
Die adjunkpresident het ook toegegee dat die staatsdiens nie optimaal funksioneer nie.
"Dit raak tyd dat ons mense in die staatsdiens aanstel wat geskik is vir hul taak. Alte dikwels kan hulle hul werk nie behoorlik doen nie. Ons moet 'n beter staatsdiens oplei," het Mabuza gesê.
Die vraesessie wou maar net nie klopdisselboom vir Mabuza verloop nie. Die DA-LP Jacques Julius het Mabuza ook uitgevra oor 'n saak wat die gemeenskap van Badplaas in Mpumalanga teen hom gemaak het oor die beweerde onwettige oordrag van grond toe hy die provinsiale LUR vir landbou was.
Mabuza het gesê dat die Nasionale Vervolgingsgesag (NVG) alle klagtes teen hom laat vaar het. As enigeen 'n klagte teen hom wil lê oor enigiets, kan hulle gerus so maak, het hy gesê.
Vir daai geld kan jy die hele land nooi na sy partytjie!
Daardie bedrag is van ons belasting. Ons kan n hele skool bou met daardie geld wanneer ons suksesvol onderhandel het vir selfbeskikking. Ons moet ons eie eerstewereldland skep waar ons veilig is en nie selektief vervolg word nie, dis ons reg en die buiteland weet dit.
Pleks gebruik hulle die geld en betaal die agterstalige skuld aan Eskom.
Hoeveel mense moet R20m se kos opeet. Daar kon n paar gedienste huise daarmee gebou word maar nee eet wil hulle eet. Skande!
Hoe kan R20 miljoen net so "rondlê" om gebruik te word. Is daar begroot vir die funksie. Is die besteding opgeweeg teen ander prioriteite? Hoe sou daarvoor begroot kon gewees het in die vorige boekjaar? Wat is die moontlikheid dat dit ongemagtigde uitgawes is? Hoekom vrae media nie die vrae nie? Ek hoop die Adjunkpresident hou by sy woord om dit op te neem – ek hoop ook EFF hou dit dop – ek hoop seker te veel.
As dit is wat vir sy afskeid spandeer gaan word , wonder ek wat Cyril vir sy verwelkoming gaan uithaal.